《和宫端后渠玉亭赏莲之作》
明代·陆深

玉亭清切五云边，盆沼谁移玉井莲。来赏正逢初过雨，倚看须著半含烟。

何妨绝代称君子，准拟前身是水仙。四十年来同榜客，一尊相属醉花前。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。